สรุปภาวะตลาดหุ้นต่างประเทศ
สรุปภาวะตลาดหุ้นต่างประเทศประจำวันที่ 5 ธ.ค. 2561
6 ธ.ค. 2561

ตลาดหุ้นนิวยอร์กปิดทำการวันพุธที่ 5 ธ.ค. เพื่อไว้อาลัยอดีตปธน.จอร์จ เอช ดับเบิลยู บุช ซึ่งถึงแก่อสัญกรรมในวัย 94 ปี เมื่อคืนวันศุกร์ที่ 30 พ.ย.
 
ตลาดหุ้นยุโรปปิดร่วงลงเมื่อคืนนี้ (5 ธ.ค.) เนื่องจากบรรยากาศการซื้อขายยังคงได้รับแรงกดดันจากตลาดพันธบัตรสหรัฐที่ส่งสัญญาณถึงเศรษฐกิจถดถอย โดยหุ้นกลุ่มธนาคาร กลุ่มพลังงาน และกลุ่มเหมืองแร่ ต่างก็ปรับตัวลงเมื่อคืนนี้
ดัชนี Stoxx Europe 600 ร่วงลง 1.16% ปิดที่ 354.27 จุด
ดัชนี DAX ตลาดหุ้นเยอรมันปิดที่ 11,200.24 จุด ลดลง 135.08 จุด หรือ -1.19% ดัชนี CAC-40 ตลาดหุ้นฝรั่งเศสปิดที่ 4,944.37 จุด ลดลง 68.28 จุด หรือ -1.36% ดัชนี FTSE 100 ตลาดหุ้นลอนดอนปิดที่ 6,921.84 จุด ลดลง 100.92 จุด หรือ -1.44%
 
ตลาดหุ้นลอนดอนปิดร่วงลงเมื่อคืนนี้ (5 ธ.ค.) เนื่องจากนักลงทุนยังคงวิตกกังวลเกี่ยวกับสถานการณ์ที่อังกฤษแยกตัวออกจากสหภาพยุโรป (Brexit) และความไม่แน่ใจต่อแนวโน้มการเจรจาการค้าระหว่างสหรัฐและจีน
ทั้งนี้ ดัชนี FTSE 100 ตลาดหุ้นลอนดอนปิดที่ 6,921.84 จุด ลดลง 100.92 จุด หรือ -1.44%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (5 ธ.ค.) หลังจากประธานาธิบดีโดนัลด์ ทรัมป์ได้ทวีตข้อความเพื่อกดดันไม่ให้กลุ่มประเทศผู้ส่งออกน้ำมัน (โอเปก) ปรับลดกำลังการผลิตน้ำมัน ก่อนที่การประชุมโอเปกจะมีขึ้นในวันนี้
สัญญาน้ำมันดิบ WTI ส่งมอบเดือนม.ค. ลดลง 36 เซนต์ หรือ 0.7% ปิดที่ 52.89 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.พ. ลดลง 52 เซนต์ หรือ 0.8% ปิดที่ 61.56 ดอลลาร์/บาร์เรล
 
สัญญาทองคำตลาดนิวยอร์กปิดลบเมื่อคืนนี้ (5 ธ.ค.) เนื่องจากนักลงทุนเทขายทำกำไรหลังจากสัญญาทองคำพุ่งขึ้นในช่วง 2 วันทำการที่ผ่านมา นอกจากนี้ การแข็งค่าของสกุลเงินดอลลาร์สหรัฐยังสร้างแรงกดดันต่อตลาดทองคำเช่นกัน
สัญญาทองคำตลาด COMEX (Commodity Exchange) ส่งมอบเดือนก.พ. ลดลง 4.00 ดอลลาร์ หรือ 0.32% ปิดที่ 1242.60 ดอลลาร์/ออนซ์
สัญญาโลหะเงินส่งมอบเดือนมี.ค. ลดลง 5.8 เซนต์ หรือ 0.4% ปิดที่ 14.582 ดอลลาร์/ออนซ์
สัญญาพลาตินัมส่งมอบเดือนม.ค. ลดลง 2.2 ดอลลาร์ หรือ 0.27% ปิดที่ 802.00 ดอลลาร์/ออนซ์
สัญญาพัลลาเดียมส่งมอบเดือนมี.ค. เพิ่มขึ้น 4.20 ดอลลาร์ หรือ 0.4% ปิดที่ 1184.40 ดอลลาร์/ออนซ์
 
ดอลลาร์สหรัฐดีดตัวขึ้นเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (5 ธ.ค.) โดยได้แรงหนุนจากการที่นักลงทุนคาดการณ์ว่า ธนาคารกลางสหรัฐ (เฟด) จะปรับขึ้นอัตราดอกเบี้ยในการประชุมเดือนนี้
ดอลลาร์สหรัฐแข็งค่าเมื่อเทียบกับเงินเยน ที่ระดับ 113.19 เยน จากระดับ 112.81 เยน และแข็งค่าเมื่อเทียบกับฟรังก์สวิส ที่ระดับ 0.9978 ฟรังก์ จากระดับ 0.9974 ฟรังก์ และแข็งค่าเมื่อเทียบกับดอลลาร์แคนาดา ที่ระดับ 1.3384 ดอลลาร์แคนาดา จากระดับ  1.3247 ดอลลาร์แคนาดา
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1340 ดอลลาร์ จากระดับ 1.1341 ดอลลาร์ ขณะที่เงินปอนด์แข็งค่าขึ้นแตะที่ระดับ 1.2736 ดอลลาร์ จากระดับ 1.2717 ดอลลาร์ และดอลลาร์ออสเตรเลียอ่อนค่าลงแตะที่ระดับ 0.7264 ดอลลาร์สหรัฐ จากระดับ  0.7337 ดอลลาร์สหรัฐ